title: Xulosalar - O‘zbekiston respublikasi oliy va o‘rta maxsus ta’lim vazirligi namangan davlat universiteti
text: 349
  4. Iqtisodiy o’sishga ta’sir ko’rsatuvchi omillarni shartli ravishda ikki guruhga
  ajratish mumkin: taklif omillari va taqsimlash omillari. Taklif omillariga tabiiy
  resurslarning miqdori va sifati; mehnat resurslari miqdori va sifati; asosiy kapital
  (asosiy fondlar) ning hajmi; texnologiya va fan-texnika taraqqiyotini kiritish mumkin.
  Resurslarning o’sib boruvchi hajmidan real foydalanish va ularni kerakli mahsulotning
  mutloq miqdorini oladigan qilib taqsimlashga xizmat qiluvchi omillar taqsimlash
  omillari deyiladi.
  5. Iqtisodchi olimlarning iqtisodiy o’sish omillarini o’rganish hamda uning
  kelgusidagi natijalarini bashorat qilish borasidagi tadqiqotlari pirovardida turli
  iqtisodiy o’sish modellarining yaratilishiga olib keldi. Bu modellar o’z mazmuniga
  ko’ra bir-birlaridan farqlansada, ularning asosida ikkita nazariya – makroiqtisodiy
  muvozanatning keynscha (keyinchalik neokeynscha) nazariyasi hamda ishlab
  chiqarishning klassik (keyinchalik neoklassik) nazariyasi yotadi.
  6. Milliy boylik insoniyat jamiyati taraqqiyoti davomida ajdodlar tomonidan
  yaratilgan va avlodlar tomonidan jamg’arilgan moddiy, nomoddiy va intellektual
  hamda tabiiy boyliklardan iboratdir.